Ühisettepanek: NÕUKOGU MÄÄRUS, millega muudetakse nõukogu määrust (EÜ) nr 889/2005, millega kehtestatakse teatavad piiravad meetmed Kongo Demokraatliku Vabariigi suhtes /* JOIN/2014/06 final - 2014/0061 (NLE) */





SELETUSKIRI (1) Nõukogu määrusega (EÜ) nr 889/2005 kehtestati vastavalt ühisele seisukohale 2005/440/ÜVJP ning kooskõlas ÜRO Julgeolekunõukogu resolutsiooni nr 1596 (2005) ja kõigi edasiste asjakohaste resolutsioonidega teatavad piiravad meetmed Kongo Demokraatliku Vabariigi suhtes. Ühine seisukoht 2005/440/ÜVJP asendati ühise seisukohaga 2008/369/ÜVJP. Ühine seisukoht 2008/369/ÜVJP asendati nõukogu otsusega 2010/788/ÜVJP. (2) 30. jaanuari 2014. aasta resolutsiooniga 2136 (2014) otsustas ÜRO Julgeolekunõukogu näha ette täiendava erandi relvaembargost. (3) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja ELi õigusakti, eelkõige tagamaks, et kõikide liikmesriikide majandustegevuses osalejad kohaldaksid meedet ühetaoliselt. (4) Välisasjade ja julgeolekupoliitika kõrge esindaja ja Euroopa Komisjon peaksid tegema ettepaneku vastavalt muuta määrust (EÜ) nr 889/2005. 2014/0061 (NLE) Ühisettepanek: NÕUKOGU MÄÄRUS, millega muudetakse nõukogu määrust (EÜ) nr 889/2005, millega kehtestatakse teatavad piiravad meetmed Kongo Demokraatliku Vabariigi suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu 20. detsembri 2010. aasta otsust 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid[1], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu määrusega (EÜ) nr 889/2005[2] kehtestati vastavalt ühisele seisukohale 2005/440/ÜVJP ning kooskõlas ÜRO Julgeolekunõukogu resolutsiooni 1596 (2005) ja kõigi edasiste asjakohaste resolutsioonidega piiravad meetmed Kongo Demokraatliku Vabariigi suhtes. Ühine seisukoht 2005/440/ÜVJP asendati ühise seisukohaga 2008/369/ÜVJP. Ühine seisukoht 2008/369/ÜVJP asendati nõukogu otsusega 2010/788/ÜVJP. (2) 30. jaanuari 2014. aasta resolutsiooniga 2136 (2014) otsustas ÜRO Julgeolekunõukogu näha ette täiendava erandi relvaembargost. (3) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja ELi õigusakti, eelkõige tagamaks, et kõikide liikmesriikide majandustegevuses osalejad kohaldaksid meedet ühetaoliselt. (4) Määrust (EÜ) nr 889/2005 tuleks vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 889/2005 muudetakse järgmiselt. Artiklisse 3 lisatakse järgmine punkt c: „c) relvade ja nendega seotud varustusega seotud tegevuse rahastamiseks või selleks tehnilise või rahalise abi andmiseks, kui see on mõeldud üksnes Aafrika Liidu piirkondliku rakkerühma toetamiseks või sellele kasutamiseks.” Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 127, 15.5.2008, lk 84. [2] Nõukogu määrus (EÜ) nr 889/2005, 13. juuni 2005, millega kehtestatakse teatavad piiravad meetmed Kongo Demokraatliku Vabariigi suhtes ja tunnistatakse kehtetuks määrus (EÜ) nr 1727/2003 (ELT L 152, 15.6.2005, lk 1).